**ΑΝΑΦΟΡΙΚΕΣ ΑΝΤΩΝΥΜΙΕΣ**

Αναφορικές, λέγονται οι αντωνυμίες με τις οποίες ολόκληρη πρόταση αναφέρεται σε μια λέξη.

π.χ. Το βιβλίο, **το οποίο** αναφέρεται στον Μ. Αλέξανδρο, έχει πολύ ενδιαφέρον.

ΠΡΟΣΟΧΗ…

Το ό,τι που σημαίνει οτιδήποτε, είναι αναφορική αντωνυμία.(Πάρε ό,τι θέλεις.)

Το ότι (χωρίς κόμμα) είναι ειδικός σύνδεσμος. (Έμαθα ότι θα πας διακοπές.)

Οι Αναφορικές αντωνυμίες είναι:

α) το άκλιτο **που** και το **ό,τι**

*Ο άνθρωπος που είδα, είναι τώρα εδώ.*

*Γράψε ό,τι ξέρεις.*

β)**ο οποίος, η οποία, το οποίο**

*Ο μαθητής, ο οποίος είναι άτακτος, τιμωρείται.*

γ)**όποιος, όποια, όποιο**

*'Οποιος θέλει ας δοκιμάσει.*

δ)**όσος, όση, όσο**

*'Οσοι έμειναν στην πόλη υπέφεραν.*

Οι αντωνυμίες όποιος-α-ο , όσος-η-ο και το ό,τι ενώνονται με το άκλιτο –δήποτε.

π.χ. οποιοσδήποτε, οσοδήποτε, οτιδήποτε

ΑΣΚΗΣΕΙΣ

**Υπογράμμισε τις αναφορικές αντωνυμίες.**

Ήταν δύσκολος ο χρόνος που έφυγε.

Το βουνό το οποίο βλέπετε είναι το ψηλότερο της περιοχής.

Μπορείς να κάνεις ό,τι θες.

Έριξε τόση βροχή όση δεν είχε ρίξει σε ένα χρόνο.

Πρέπει να μείνεις εδώ όσο χρειάζεται.

|  |  |
| --- | --- |
|  | **3. Συμπλήρωσε τα κενά με ότι ή ό,τι.**  Μου είπε …………. θα φύγουμε αύριο για το χωριό, αλλά έχει τόση δουλειά που ………… και να μου πει δεν τον πιστεύω.  Νομίζω ………… κάνει πολύ κρύο έξω! …………... και να φορέσω, φοβάμαι θα κρυώνω.   ………… κι αν του πεις, αυτός θα κάνει ……….. θεωρεί ………… είναι πιο σωστό.   Του είπα …………. θα ενεργήσω όπως νομίζω …………. είναι καλύτερα για όλους.   Μια παροιμία λέει …………..: «………… λάμπει δεν είναι χρυσός».  **4. Συμπλήρωσε τα κενά με τις κατάλληλες αναφορικές αντωνυμίες.**  ……………………. μαθητής το γνωρίζει, να σηκώσει το χέρι του.   Αγόρασε ………………….. μπλουζάκι σου αρέσει περισσότερο.   Βοήθησαν όλοι ……………… βρέθηκαν κοντά μας και αυτό ήταν πολύ συγκινητικό!   Μάρκο, θα σου δώσω εγώ ……………….. χρήματα χρειάζεσαι και μη στεναχωριέσαι …………….. κι αν σου λένε!   Η εβδομάδα ……………. πέρασε ήταν πολύ κουραστική, αφού έκανα τόσες δουλειές ……………. δεν είχα κάνει όλο το μήνα που πέρασε! |